Ego Milo, dominus Noeriorum, notum facio universis præsentes litteras inspecturis, quod cum bonæ memorie dominus Milo, pater meus, dominus Noeriorum, legasset Deo et ecclesiæ B. Mariæ Pontiniacensis, in puram et perpetuam eleemosynam, decem libras pruvinenses annui redditus, pro anniversario suo faciendo, ego, prædictus Milo, dominus Noeriorum, volui et concessi, ut pro prædictis decem libris dicti Pontiniacenses percipiant, singulis annis, apud Chableias, in octabis S.-Remigii unum modium et dimidium ordei in minagio meo de Chableiis. Datum, anno Domini Mº CCº XLIIIº, mense augusti.